kardosdrur/scandi-wiki huggingface dataset:
Hobro Idrætscenter

Hobro Idrætscenter er et større idrætskompleks med bl.a. et fodboldstadion i Hobro, som er hjemmebane for byens fodboldklub, Hobro IK.

Hobro Idrætscenter består af et fodboldstadion (DS Arena), to indendørshaller, multisal, svømmehal, skydebaner, boksehal og motionscenter.

Fodboldstadion 

Fodboldstadionet har en tilskuerkapacitet på 10.700 (3.050 overdækkede siddepladser). Tilskuerrekorden på DS-Arena fik et nyt loft den 16. marts 2015 i en

hjemmekamp mod Aab (1-0). Til kampen var der hele 6.596 tilskuere.

I år 2013 fik stadionet et lysanlæg, som stammer fra Aalborg Stadion hvor der i år 2011 blev installeret et nyt lysanlæg i takt med at Aalborg skulle 

være en af fire værtsbyer til U21-herrelandshold EM, og for at kunne udfylde kravene til lys skulle der et nyt anlæg til.

I 2014 efter Hobro IKs oprykning til Superligaen, blev der igangsat en renovering, så stadion nu opfylder DBU's krav til Superligastadions.

Kilder

Eksterne henvisninger 
 Hobro Idrætscenters hjemmeside
Info. om DS Arena

Fodboldstadioner i Danmark
Idrætscenter
Bygninger, konstruktioner og anlæg i Mariagerfjord Kommune
Hobro IK
Hobro IK Fodbold
Hyundai Entourage

Hyundai Entourage er en MPV-model fra Hyundai, som blev produceret fra 2006 til 2009. Modellen var identisk med søstermærket Kias Kia Carnival. Den var udviklet til det amerikanske marked og markedsførtes kun dér.

Den eneste motor på programmet var en 6-cylindret 3,8-liters benzinmotor med 250 hk. I modsætning til søstermodellen fandtes modellen ikke med dieselmotor. Modellen fandtes kun med automatgear.

Modellen var som standard forsynet med 6 airbags, ABS og ESC. 

Af US NCAP var modellens sikkerhed vurderet til 5 stjerner ud af 5 mulige. Modellen er ikke blevet testet af EuroNCAP, da den ikke markedsførtes officielt i Europa.

Eksterne henvisninger 

Entourage
Store MPV'er
Forhjulstrukne biler
Biler introduceret i 2006
Biler fra 2000'erne
Jetsmark Idrætscenter

Jetsmark Idrætscenter er et idrætskompleks med bl.a. fodboldanlæg og fodboldstadion i Pandrup, som er hjemsted for byens fodboldklub Jetsmark IF – tidligere også nu nedlagte Jammerbugt FC.

Navnet Jetsmark kommer fra Jetsmark Sogn – idrætscentret bygget  mellem Kaas og Pandrup for at flest borgere kunne få glæde af det. 

Centret er hjemsted for Svømmeklubben JET, Jetsmark Badmintonklub, Pandrup Familie og Firmaidræt, Hjemmeværnet, Pandrup Skytteforening, Jetsmark Tennisklub, Jetsmark Håndboldklub, samt PGU Pandrup, som er en paraply forening for PGU Runners, PGU Walkers, PGU Gymnastik, PGU Senior og PGU Fitness.

Jetsmark Idrætscenter består af fodboldstadion, 8 udendørs fodboldbaner, kunststofbane, 2 indendørs haller, svømmehal, fitnesscenter, tennisbaner og vandrehjem. Centret påbegynder en gennemgribende renovering 2. marts 2021 - denne forventes færdig ultimo september 2023. August 2021 påbegyndes opbygningen af et nyt spring- og motorikcenter.

Fodboldstadion 
Fodboldstadion har en tilskuerkapacitet på 6.000. Banestørrelsen er på 105 x 70 m. Tilskuerrekorden blev sat i efteråret 2009, da Blokhus FC tabte til superligaklubben Brøndby IF i pokalturneringen.

Eksterne henvisninger 

 Jetsmarkhallens hjemmeside

Fodboldstadioner i Danmark
Pandrup
Jammerbugt FC
Bygninger, konstruktioner og anlæg i Jammerbugt Kommune
Computeranimation

Computeranimation er kunsten af skabe animerede billeder ved brug af computere, og er dermed et underfelt af computergrafik og animation. I stigende omfang laves computeranimationer vha. 3D-computergrafik, selvom 2D-computergrafik dog stadigt anvendes når, der er behov for lav udnyttelse af båndbredden, eller brug for hurtig real-tids renderinger. Anvendelsesområdet for computeranimation kan være alt lige fra computerspil, reklame eller film, hvor, i sidstnævnte, betegnelsen CGI ofte benyttes.

Computeranimationer skabes almindeligvis ved at rendere scener modelleret vha. et computer program. En scene modelleres således i programmet, og bevægelse af scenens elementer defineres enten, billede for billede, eller kan automatisk genereres af teknikker understøttet af programmet.

Se også 

Computergrafik
Film- og videoteknologi
Rise Kirke (Ærø)

Rise Kirke i landsbyen Store Rise på Ærø er oprindelig en romansk kirke fra sidst i 1100-tallet. Siden er den forsynet med hvælvinger og udvidet i 2 omgange (sidst 1697) mod øst for bl.a. at kunne rumme det stadigt voksende befolkningstal, især i Marstal, der indtil 1738 søgte Rise kirke. I kirkegårdsmuren mod præstegårdshaven ses en middelalderlig port fra ca. 1450. Ved kirkegårdsdiget ud mod landevejen vokser som det eneste sted på Ærø den sjældne plante Hjertebladet Slangerod (Aristolochia clematitis).

Tårnet fra sengotisk tid er af samme type som i Bregninge Kirke, var oprindelig tækket med egespåner, men siden 1957 med kobber.
Koret mod øst blev første gang forlænget i 1375 og fik indbygget krydshvælv med rundstavsprofilerede ribber. Omkring reformationen blev koret yderligere forlænget mod øst med et krydshvælvet fag, samtidig fik skibet indbygget tre fag krydshvælv, der mod øst har hjørnetromper. Den nordlige udbygning var tidligere forbundet med skibet ved en bue og blev benyttet af kirkesøgende fra Marstal, i dag benyttes udbygningen som ligkapel.

Skibet har bevaret sine døre, norddøren tilmuret, syddøren i brug med kilestik, glat tympanon og skråkantprofilerede kragsten. Tårn, våbenhus og udbygningen mod nord er opført i sengotisk tid. I våbenhusets sydmur er indsat en skjoldlignende kvader, som kan være et glathugget hoved.

Altertavlen er en fløjaltertavle fra ca 1300-1450, fremstiller Jesu lidelses- og opstandelseshistorie. Passionsreliefferne er fra årtierne omkring 1300. På fodstykket er anbragt et nadvermaleri fra 1600-tallet

Prædikestolen er et renæssancearbejde fra 1624.

Den romanske granitfont har arkader på kummen og mandshoveder på den firkantede fod,

Orgelet har 17 stemmer og er bygget af Marcussen & Søn, Åbenrå i 1883.

Ekstern henvisning og kilde 
 Rise Kirke  hos Nordenskirker.dk
 Rise Kirke hos KortTilKirken.dk

Kirker i Ærø Kommune
Kirker i Fyens Stift
Ærø
Kirker i Svendborg Amt
Euan Holden

Euan Holden (født d. 2. februar 1988) er en amerikansk fodboldspiller, der bl.a. har spillet for Vejle Boldklub .

Karriere 
Euan Holden er en allrounder, der både kan spille venstre back og venstre midtbane. Texaneren er kendtegnet ved sin hurtighed og stærke fysisk.

I 2006 var Euan Holden en af topspillerne, der kom ud af amerikansk high school-fodbold. I tiden som high school-spiller førte han sin texanske klub til en række South Texas State titler, inden han blev valgt til The University of New Mexico's trup i 2008 .

Hans bror, Stuart Holden, er også fodboldspiller og har blandt andet spillet for MLS Houston Dynamo.

I 2010 underskrev Euan Holden en etårig kontrakt med Vejle Boldklub efter en vellykket prøvetræning. Imidlertid var Holden skadet i størstedelen af 2010, hvorfor kontrakten med VB blev ophævet efter gensidig aftale.

Kilde 

Fodboldspillere fra USA
Fodboldspillere fra Vejle Boldklub
Fodboldspillere fra Stockport County F.C.
Fodboldspillere fra FC Hjørring
Fodboldspillere fra Bury F.C.
Personer fra Aberdeen
Complutenserpolyglotten

Complutenserpolyglotten eller Komplutenserpolyglotten er en polyglotbibel, det vil sige en bibeludgave med Det Gamle Testamente og Det Ny Testamente 
i grundsprogene tillige med flere eller
færre oversættelser.

Den ældste og mest kendte af sådanne bibeludgaver
er Complutenserpolyglotten, således kaldet fordi den udgik
fra Alcalá de Henares, det gamle Complutum, hvor kardinal
Jimenez (1436-1517) havde grundlagt et universitet og dertil
knyttet fremragende lærde, som i en årrække
arbejdede på dette værk. Kardinalen selv
påbegyndte arbejdet 1502, og 1514-17 fandt
trykningen sted, men først 1520 indløb den
pavelige (Leo X) tilladelse til værkets offentliggørelse,
hvorved Erasmus’ udgave af det græske Ny Testamente
fra 1516 fik et betydeligt forspring for den
complutensiske nytestamentlige tekst, der
forelå færdig allerede 1515. 

Polyglotten omfattede
seks store foliobind af hvilke de fire første indeholdt
den hebraiske tekst til Det Gamle Testamente,
Septuaginta med ordret latinsk oversættelse mellem linjerne,
Vulgata og for de fem mosebøgers vedkommende tillige
Onkelos’ Targum med latinsk oversættelse; bind fem bragte
Det Ny Testamente på græsk og efter Vulgatas latinske
tekst samt et græsk-latinsk leksikon dertil og bind seks
hebraisk grammatik og leksikon til Det Gamle Testamente.

Kilde 
Opslag af dr.theol. Holger Mosbech i Salmonsens Konversationsleksikon, bd. 14, s. 382

Eksterne henvisninger 
 "Polyglot Bibles" fra Catholic Encyclopedia 
 Opslag af Mogens Müller i DSD

Noter

Bøger
Bibelen
Jesper Jensen (fodboldspiller)

Jesper Jensen (født 22. april 1988) er en dansk fodboldspiller, hvis nuværende klub er ukendt. Han spillede senest i den islandske klub ÍA Akranes.

Jesper Jensen er en hårdtarbejdende og dynamisk midtbanespiller, der er kendt for sit fighterhjerte. Han tager gerne dybdeløbene og lægger et aggressivt pres, når bolden er på modstandernes fødder.

Karriere

SønderjyskE 
Jesper Jensen begyndte sin professionelle karriere i SønderjyskE, hvor han også havde spillet som ungdomsspiller. Han blev rykket op som seniorspiller i sommeren 2006, hvor han skrev under på en to-årig kontrakt med klubben. Efter en succesfuld første sæson på førsteholdet blev kontrakten med klubben forlænget med fire år, således at den varede til 2011.

Vejle BK 
I januar 2010 skiftede Jensen til Vejle Boldklub på en lejeaftale. Han blev et halvt år senere som følge af flere gode indsatser købt fri af kontrakten med SønderjyskE og skrev en to-årig fuldtidskontrakt med klubben fra Nørreskoven.

Stjarnan 
I foråret 2011 blev Jensen udlejet af Vejle til den islandske klub Stjarnan.
Opholdet på Island blev en succes for Jensen, der fik lejekontrakten forlænget til sæsonafslutningen i oktober.
Han nåede dog ikke at spille sæsonen færdig da han blev ramt af en alvorlig knæskade, der holdt ham ude i 9 måneder. 
Efter at hans kontrakt med Vejle udløb i sommeren 2012 ville Jesper Jensen gerne vende tilbage til Stjarnan, men kunne ikke blive enig med klubben om  kontraktens størrelse.

ÍA Akranes 
I august 2012 indgik Jesper Jensen en 2½ årig aftale med den islandske oprykkerklub ÍA Akranes.

Referencer

Eksterne henvisninger 
Jesper Jensen på transfermarkt.com

Fodboldspillere fra Danmark
Fodboldspillere fra SønderjyskE
Fodboldspillere fra Vejle Boldklub
Fodboldspillere fra Vejle Boldklub Kolding
Fodboldspillere fra ÍA
Fodboldspillere fra Stjarnan
Aalborg HK

Aalborg HK er en håndboldklub fra Aalborg. Det er Jyllands største amatørklub og blev i 1972 stiftet som en sammenslutning af Aalborg Håndboldklub og AIK Vejgaard. AIK Vejgaard er senere brudt ud af samarbejdet og fungerer i dag som en selvstændig klub. Klubbens to førstehold spiller i sæsonen 2023/2024 i 1. division (damer) og 2. division (herrer). Derudover har klubben yderligere 7 seniorhold og 12 ungdomshold.  

Tidligere har klubbens førstehold været i 1. division, senest i 2009/2010 for herrerne og 2016/2017 for damernes vedkommende, og nu altså igen i indeværende sæson.

Flere fremtrædende personer har trådt deres håndboldsko i hallen på Østre Allé 87, blandt andet tidligere ass. træner for kvindelandsholdet i håndbold, Kim Jensen, Lynge Jakobsen og Ulla Kolding. Sidstnævnte spiller stadig i klubben, på sin 31. sæson.

Klubben har udover håndbold flere forskellige arrangementer som varetages af frivillige i klubben; Vin-festival, Øl-festival og Aalborg I Farver. Disse arrangementer er blandt andet med til at finansiere klubbens mange hold, men er også en del af det sociale sammenhold, som er det værdigrundlag klubben er bygget op på.

Klubbens seneste landsholdspiller er Ninna Katrin Johansen der repræsentere det færøerske dame A-landshold.

Eksterne henvisninger 
 Klubbens hjemmeside
 
 www.facebook.com
 www.aalborgifarver.dk

Håndboldklubber i Danmark
HK
Arent Berntsen

Arent Berntsen (12. maj 1610 i Bergen – 29. december 1680 i København), med tilnavnet Bergen, var en topografisk-statistisk forfatter i Danmark-Norge. Selv stavede han sit fornavn: Arennt.

Arent Berntsen blev født i Bergen. Han kom i sin ungdom i tjeneste hos Axel Juul til Villestrup og senere hos dennes svigerfar, kansleren Christian Friis. 1637 var han slotsskriver på Varberg Slot, men han forlod denne stilling i januar 1644, da han med hustru og barn drog til København, hvor han tog borgerskab. Han var så formuende, at han kunne yde kongen lån under krigen. 1648 blev han rådstueskriver i København, 1669 rådmand. Han var en driftig mand, ikke bare i København, men havde teglværker både i Skåne og Halland. Under krigen 1658-1659 ofrede han store summer til fædrelandets bedste, både ved at udruste kapere og ved at give kongen lån.

Det værk, som har gjort Arent Berntsens navn særlig kendt, er den bog, han udgav i 1656 med titlen: Danmarckis oc Norgis Fructbar Herlighed, som foruden en udførlig beskrivelse af Danmark-Norge indeholder mangfoldige oplysninger om jordbrugsforholdene, særlig om beregningen af jordegods ved køb og salg, mål og vægt og lignende, hvilket gør denne bog til en uundværlig håndbog for enhver, som vil studere 1600-tallets kulturhistorie.

1639 blev han gift med Karen Arentsdatter, og efter hennes død i 1652 giftede han sig med Mette Lauritsdatter, der døde 1696. I alt fik han 17 børn.

Kilde og henvisninger 
 Opslag i Dansk biografisk Lexicon, DBL
 Danmarks og Norges frugtbar Herlighed online

Topografer fra Danmark
Faglitterære forfattere fra Norge
Faglitterære forfattere fra Danmark
Dansksprogede forfattere fra Norge
Dansksprogede forfattere fra Danmark
Fabrikanter fra Danmark
Rådmænd i København
Personer i Dansk Biografisk Leksikon
Personer fra Bergen
Nordmænd i 1600-tallet
Danskere i 1600-tallet
Topografer fra Norge
Friserloven

Friserloven (egentlig Lov til fremmelse af frisisk sprog i det offentlige rum, på tysk Gesetz zur Förderung des Friesischen im öffentlichen Raum, på nordfrisisk Gesäts fort stipen foont friisk önj e öfentlikhäid) blev vedtaget i landdagen i Kiel den 11. december 2004. Initiativet til loven kom fra Sydslesvigsk Vælgerforening.

Loven giver nordfriserne i delstaten Slesvig-Holsten ret til at bruge nordfrisisk i offentlig forvaltning og både i skrift og tale i officielle sammenhænge. Loven fik umiddelbart betydning på den nordfrisiske ø Før, hvor et enkelt medlem af kommunerådet ikke kunne tale før-frisisk, hvorefter de øvrige medlemmer blev opfordret til at tale tysk. Med friserloven har friserne på Før nu ret til at benytte sig af deres modersmål i kommunerådet.

Loven omfatter blandt andet følgende punkter: 

Nordfrisisk er andetsprog i Nordfrislands Kreds (selvom det nordfrisiske sprogområde er en tredjedel mindre end Nordfrislands kreds) og på Helgoland
Bekendelsen til den nordfrisiske folkedel er fri
Ved ansættelse inden for den offentlige forvaltning tages hensyn til frisiskkundskaber 
Skiltning på og i forvaltningsbygninger kan være flersproget
Det nordfrisiske flag (guld-rød-blå) kan vaje ved siden af det slesvig-holstenske delstatsflag
Byskilte i det nordfrisiske sprogområde kan være dobbeltsprogede

Eksterne henvisninger 
 Friserloven (som pdf-fil)  

Nordfrisland
Tysklands love
Etableret i 2004
Camilla Plum

Camilla Plum (født 19. september 1956) er en dansk gastronom. Camilla Plum er uddannet arkitekt, men har siden 1997 drevet den økologiske gård Fuglebjerggaard i Nordsjælland. Hun har skrevet bøger om madlavning, havebrug og bagning, og hun har lavet DR2 madprogrammerne Boller af stål og Camilla Plum og den sorte gryde. Camilla Plum er desuden foredragsholder, forfatter og madskribent for Politiken, og hun har lavet en række madprogrammer for Danmarks Radio.

Biografi 
Hun er datter af Niels Munk Plum og hustru Lise Plum, der igen er datter af entreprenør H.J. Henriksen som grundlagde H+H Beton. Camilla takkede som ung nej til sin del af arven fra forældrene, og formuen blev i stedet brugt til at grundlægge Enkefru Plums Støttefond. Pengene (ca. 300 millioner kr.) er i dag væk og hævdes at være brugt til fondens advokats honorarer og bestyrelsesmedlemmernes egne projekter. Fonden lukkede i januar 2010 med et underskud på 25 millioner.

Lise Plum arrangerede, mens hun levede, at Camilla kunne overtage Danmarks første økologiske restaurant Cap Horn i Nyhavn i København, som Lise Plum ikke kunne drive på grund af en kræftsygdom.

Camilla Plum har været gift med Per Kølster, og de drev indtil 2011 sammen "Fuglebjerggård". De har sammen to børn, og derudover har Camilla tvillingedrenge fra et tidligere ægteskab.

Bibliografi 
 Camillas køkkenhave, 2012
 Mit skandinaviske køkken, 2011
 The Scandinavian Kitchen, 2010
 Camillas havebog, 2009
 Jul, 2009
 Blomstrende mad, 2008
 Mormors mad, 2008
 Blomster, 2006
 Et ordentligt brød, 2005
 Umoderne mad, 2004
 Sødt, 2004
 Dejligt, 2003
 Mors mad året rundt, 2002
 Grønt, 1999
 Ælle, bælle frikadelle – Mad For Børn Og Voksne, 1997
 Emma Gad – vi gider ikke, 1983

Referencer

Eksterne henvisninger 
 Interview med Camilla Plum i Ud & Se: Hun tror på klammeri.
 Camilla Plums økologiske landbrug: Fuglebjerggaard.

Kogebogsforfattere fra Danmark
Camilla
Ansatte i DR
Arkitekter fra Danmark
Personer i Kraks Blå Bog
Journalister ved Politiken
Dansksprogede forfattere fra Danmark
Personer fra København
Øer i Singapore

Dette er en liste over øer i Singapore. Massive landindvindingprojekter gennem de sidste århundreder har fjernet en stor del af Singapores naturlige øer og holme, selv om et par nye også er skabt i processen. På nuværende tidspunkt har Singapore over 60 øer, som er anført nedenfor:

Naturlige øer 
 Pedra Branca
 Pulau Anak Bukom/Pulau Anak Bukum
 Pulau Bajau – inden i Poyan Reservoir
 Pulau Berkas
 Pulau Biola (Violin Island)
 Pulau Brani
 Pulau Buaya – ud for Jurong Island
 Pulau Bukom/Pulau Bukum
 Pulau Bukom Kechil/Pulau Bukum Kechil
 Pulau Buloh – ved Sungei Buloh Wetland Reserve
 Pulau Busing
 Pulau Damar Laut – ud for Jurong
 Pulau Damien – ud for Pulau Tekong
 Pulau Hantu (Ghost Island)
 Pulau Jong (Junk Island)
 Pulau Keppel
 Pulau Ketam – ud for Pulau Ubin
 Pulau Khatib Bongsu
 Pulau Malang Siajar – ud for Pulau Tekong
 Pulau Palawan – ud for Sentosa
 Pulau Pawai
 Pulau Pergam – ud for Lim Chu Kang
 Pulau Renggis – ud for Sentosa
 Pulau Sakijang Bendera (Saint John's Island)
 Pulau Sakijang Pelepah (Lazurus Island)
 Pulau Salu
 Pulau Samulun – ud for Jurong
 Pulau Sarimbun – ud for Lim Chu Kang
 Pulau Satumu (One Tree Island)
 Pulau Sebarok (Middle Island)
 Pulau Sekudu (Frog Island) – ud for Pulau Ubin
 Pulau Seletar
 Pulau Selugu (Sarong Island)
 Pulau Semakau
 Pulau Senang (Barn Island)
 Pulau Serangoon (Coney Island)
 Pulau Seringat
 Pulau Seringat Kechil
 Pulau Subar Darat (Sisters' Islands)
 Pulau Subar Laut (Sisters' Islands)
 Pulau Sudong
 Pulau Tekong
 Pulau Tekukor – ud for Sentosa
 Pulau Tembakul (Kusu Island/Peak Island)
 Pulau Ubin
 Pulau Ular- ud for Pulau Bukom
 Pulau Unum – ud for Pulau Tekong
 Sentosa (tidligere Pulau Belakang Mati)
 Singapore (Pulau Ujong)
 Sultan Shoal

Menneskeskabte øer 
 Jurong Island
 Chinese Garden – i Jurong Lake
 Coral Island – i Sentosa Cove
 Paradise Island – i Sentosa Cove
 Pearl Island – i Sentosa Cove
 Pulau Punggol Barat
 Pulau Punggol Timor
 Japanese Garden – i Jurong Lake
 Sandy Island – i Sentosa Cove
 Treasure Island – i Sentosa Cove

Tidligere øer 
 Anak Pulau – i dag en del af Jurong Island
 Berhala Reping – i dag en del af Sentosa
 Pulau Ayer Chawan – i dag en del af Jurong Island
 Pulau Ayer Merbau – i dag en del af Jurong Island
 Pulau Bakau – i dag en del af Jurong Island
 Pulau Darat – i dag en del af Sentosa
 Pulau Merlimau – i dag en del af Jurong Island
 Pulau Mesemut Darat – i dag en del af Jurong Island
 Pulau Mesemut Laut – i dag en del af Jurong Island
 Pulau Meskol – i dag en del af Jurong Island
 Pulau Pesek – i dag en del af Jurong Island
 Pulau Pesek Kecil – i dag en del af Jurong Island
 Pulau Saigon – langs Singapore River
 Pulau Sakeng/Pulau Seking – i dag en del af Pulau Semakau
 Pulau Sakra – i dag en del af Jurong Island
 Pulau Sanyongkong – i dag en del af Pulau Tekong
 Pulau Sejahat – i dag en del af Pulau Tekong
 Pulau Sejahat Kechil – i dag en del af Pulau Tekong
 Pulau Semechek – i dag en del af Pulau Tekong
 Pulau Seraya – i dag en del af Jurong Island
 Pulau Tekong Kechil – i dag en del af Pulau Tekong
 Terumbu Retan Laut – i dag en del af Pasir Panjang Container Terminal ved hovedøen

 
Singapore, Øer i
Koncert (begivenhed)

En koncert er en levende fremføring af musik foran et publikum. Musik som fremføres af kun en musiker, for eksempel en sanger eller guitarist, kaldes ofte en solokoncert. Koncerter med flere medvirkende kan spilles af eksempelvis bands, kor eller et helt orkester. Et koncertlokale kan variere fra stuen i nogens hjem, til pubs, natklubber, egne koncertscener og koncert- eller operahuse, til store fabrikshaller eller idrætsstadioner. Oftest står den eller de som fremfører musikken på en ophøjet scene.

Selve ordet koncert kommer fra renæssancen og betyder at en solist eller en gruppe "spiller" mod resten af orkesteret.

Musikarrangementer
Live (optræden)

Live betyder noget bliver gjort direkte. Det kan f.eks. være i TV hvor noget bliver sendt live, hvilket betyder at det bliver sendt direkte.

Tid
Underholdende begivenheder
Rotamer

Rotamerer er konformere, der adskiller sig ved rotation om kun en enkelt σ-binding. Det er kun en enkelt planer vinkel, der vil være forskellig mellem rotamerer. Konformere kan enten afvige rotationer om mange sigma-bindinger eller bare en (dvs. en rotamer er en konformer). Den roterende barriere, eller rotationsbarriere, kræver aktiveringsenergi for at konvertere fra en rotamer til en anden rotamer.

Forskellige konformere kan interkonvertere ved rotation omkring enkeltbindinger, uden at bryde de kemiske bindinger. Eksistensen af mere end en konformation, som regel med forskellige energier, skyldes hindres rotation om sp3-hybridiserede σ-bindinger. Den komparative stabilitet af forskellige konformere af et molekyle kan normalt forklares gennem forskelle i en kombination af sterisk repulsion og elektroniske effekter. Et forenklet eksempel er, at af et butan-molekyle set i Newman-projektionen er vist (set ned i de centrale C2-C3-bindinger) med relative rotationer af C1 og C4, der er illustreret. Den eneste unikke gauche-konformer i tilfælde af butan har en planer vinkel på 60°, anti-rotameren har en vinkel på 180°, og den formørkede rotamer er på 0° i CH3-CH2-CH2-CH3-binding. I forbindelse med 1-fluoropropan F-CH2-CH2-CH3, er der en gauche+ og en gauche--rotamer, med planere vinkler på +60 og -60 hhv. Butan har ikke begge på grund af symmetri.

Rotamerer kan vurderes i sammenhæng med det strukturelle miljø, eller i forhold til densitet (eller andre mængdemæssige data). Kun sidechain-atomer i en rotations-isomer evalueres. For hydrogen-bindinger og sammenstøds-detektering, interaktionerer rotamerer i det samme sæt, og den nuværende rest ved denne stilling ses der bort fra, men alle andre atomer i nærheden vil blive medtaget, medmindre andre modeller anvendes. Denne indstilling er nyttig for at forebygge overlejret beslægtede proteiner eller flere eksemplarer af den begyndende struktur fra at bidrage til tælleren. Hertil kommer, at atomer i samme model er uønskede for sådanne beregninger (for eksempel opløsningsmidler), bør udgå på forhånd.

Referencer 

Stereokemi